laion/Wikipedia-Exotic huggingface dataset:
უპოლუ

უპოლუ (ინგლ. Upolu) — ვულკანური წარმოშობის კუნძული წყნარი ოკეანის სამხრეთ ნაწილში, შედის სამოას შემადგენლობაში. კუნძულის სიგრძეა — 75 კმ, სიგანე — 24 კმ. კუნძულის ფართობია — 1118,7 კმ² (უპოლუს გარშემო მდებარე რვა მომცრო კუნძულის ჩათვლით — 1125 კმ²). კუნძულის დასავლეთით მდებარეობს ფალეოლოს საერთაშორისო აეროპორტი, ჩრდილოეთით — სამოას დედაქალაქი — აპია. კუნძულზე არ მომხდარა ისტორიულად დადოკუმენტირებული ამოფრქვევები. კუნძულზე არსებობს ობობების ყველაზე პატარა სახეობა, რომელიც გინესის რეკორდების წიგნშია შეტანილი. სამოას მითოლოგიაში უპოლუ იყო პირველი ქალი კუნძულზე. XVIII საუკუნის ბოლოს და XIX საუკუნის დასაწყისში კუნძულს ზოგჯერ ასევე ეძახდნენ ოიალავას ან ოიოლოვას. XIX საუკუნის ბოლოს რობერტ ლუის სტივენსონი კუნძულზე ფლობდა პლანტაციას ფართით 1,6 კმ² და აქვე გარდაიცვალა 1894 წელს. სამოას 11 ოლქიდან კუნძულ უპოლუზე მდებარეობს 5: ¹ მანონოს, აპოლიმას და ნუულოპას კუნძულების ჩათვლით ² ალეიპატას კუნძულების და კუნძულ ნუუსაფეეს ჩათვლით 2006 წელს კუნძულის მოსახლეობის რაოდენობა შედგებოდა 136 674 ადამიანისაგან, სამოას არქიპელაგში ყველაზე დასახლებული კუნძულია. ↑ კუნძულ უპოლუს რუკა და კოორდინატები
აქსაკოვი (მრავალმნიშვნელოვანი)

საკუთარი სახელი აქსაკოვი შეიძლება აღნიშნავდეს ერთ-ერთ შემდეგ პიროვნებათაგანს: აქსაკოვი, ივანე — რუსი პუბლიცისტი-სლავოფილი, პოეტი აქსაკოვი, კონსტანტინე — რუსი პუბლიცისტი, ისტორიკოსი აქსაკოვი, სერგეი — რუსი მწერალი
მეგი სიმფსონი

მარგარეტ ეველინ „მეგი“ სიმფსონი (ინგლ. Margaret Evelyn „Maggie“ Simpson) — ანიმაციური სერიალ „სიმფსონების“ ერთ-ერთი მთავარი პერსონაჟი, სიმფსონების ოჯახის წევრი. პერსონაჟი პირველად გამოჩნდა ტრეისი ულმანის შოუში., ეპიზოდიში Good Night (1987). მეგი არის ჰომერ და მარჯ სიმფსონების ყველაზე უმცროსი შვილი და ლიზა და ბარტ სიმფსონების უმცროსი და. იგი ძირითადად საწოვარას წუწნის, ხოლო სიარულისას სახით ეცემა საკუთარ ტანისამოსზე. ვინაიდან ჯერ მცირეწლოვანია, საუბარი არ შეუძლია, ამიტომ სიმფსონებს შორის მისი ხმა სერიალში ყველაზე ნაკლებად ჟღერს. თუმცა, იქ, სადაც საჭიროა საწოვარას პირში ცმაცუნის ან იშვიათად, სიტყვების ჩაწერა, მას ახმოვანებს ნენსი კარტრაიტი. წარსულში ხმა მისი ჩაწერილი იქნა ჯეიმზ ერლს ჯოუნზის, ელიზაბეთ ტეილორის და ჯოდი ფოსტერის, ისევე, როგორც სერიალის ხშირი მსახიობების, იერდლი სმითისა და ჰარი შირერის მიერ. მეგი სიმფსონი — კინოფილმების ინტერნეტ მონაცემთა ბაზა (ინგლისური)
Bart Gets Hit by a Car

„Bart Gets Hit by a Car“ — სერიალ „სიმფსონების“ მეორე სეზონის მეათე ეპიზოდი. იგი ეთერში 1991 წლის 10 იანვარს გავიდა. სიუჟეტის მიხედვით, სკეიტბორდით კატაობისას ბარტს ეჯახება მისტერ ბერნსის მანქანა. იგი კომაშია, ხოლო ჰომერი და მარჯი უჩივიან ბერნსს და ითხოვენ კომპენსაციას მილიონი დოლარის სახით. ბერნსი 500.000-ზე დათანხმდება, მაგრამ საბოლოოდ მათ არაფერს აძლევს, მას შემდეგ, რაც აღმოჩნდება, რომ ბარტი თავს იკატუნებდა. Bart Gets Hit by a Car — კინოფილმების ინტერნეტ მონაცემთა ბაზა (ინგლისური)
One Fish, Two Fish, Blowfish, Blue Fish

„One Fish, Two Fish, Blowfish, Blue Fish“ — სერიალ „სიმფსონების“ მეორე სეზონის მეთერთმეტე ეპიზოდი. იგი ეთერში 1991 წლის 24 იანვარს გავიდა. სიუჟეტის მიხედვით, სიმფსონები მიდიან ახალ იაპონურ სუში-ბარში. მას შემდეგ, რაც შეჭამს შხამიანი თევზის ნაწილს, ჰომერი იწამლება. ექიმი ჰიბერტი ეუბნება, რომ სიცოცხლის ბოლომდე დარჩა მხოლოდ 24 საათი. ჰომერი იწყებს ყველა მნიშვნელოვანი საქმის კეთებას. მაგრამ აღმოჩნდება, რომ თევზმა სასიკვდილოდ არ ავნო. One Fish, Two Fish, Blowfish, Blue Fish — კინოფილმების ინტერნეტ მონაცემთა ბაზა (ინგლისური)
აქსელროდი (მრავალმნიშვნელოვანი)

საკუთარი სახელი აქსელროდი შეიძლება აღნიშნავდეს ერთ-ერთ შემდეგ პიროვნებათაგანს: აქსელროდი, ლიუბოვ — რუსი ფილოსოფოსი და ლიტერათურათმცოდნე აქსელროდი, პავლე — მენშევიკების ერთ-ერთი ლიდერი
კლეოპატრა VI

კლეოპატრა VI ტრიაფენა (ბერძ. Κλεοπάτρα Τρύφαινα; დ. დაახლ. ძვ. წ. 95 — გ. ძვ. წ. 55 წლის შემდეგ) — ის შეიძლება წარმოადგენდეს კლეოპატრა V-ს (ისტორიაშია შემორჩენილია სამი ქალის იდენტური სახელით - Κλεοπάτρα Τρύφαινα). ეგვიპტის დედოფალი, პტოლემე IX-ის უკანონო შვილი, პტოლემე XII-ის მეუღლე. მასთან შეეძინა ბერენიკა IV. როდესაც ძვ. წ. 58 წელს პტოლემე XII გაიქცა ეგვიპტიდან კლეოპატრა VI ბერენიკა IV-სთან ერთად ქვეყანას მართავდა ერთი წლის განმავლობაში. სხვადასხვა წყაროების მიხედვით კლეოპატრა VI-ის შვილები ბერენიკას გარდა იყვნენ: პტოლემე XIII კლეოპატრა VII არსინოე IV პტოლემე XIV Cleopatra VI Tryphaena დაარქივებული 2015-05-25 საიტზე Wayback Machine. (ინგლისური) Cleopatra V დაარქივებული 2010-05-05 საიტზე Wayback Machine. (ინგლისური)
ვლატკო პავლეტიჩი

ვლატკო პავლეტიჩი (ხორ. Vlatko Pavletić; დ. 2 დეკემბერი, 1930 — გ. 19 სექტემბერი, 2007) — ხორვატიელი პოლიტიკოსი, ლიტერატურის კრიტიკოსი და ესეისტი. დაიბადა 1930 წლოის 2 დეკემბერს ზაგრებში, იუგოსლავიის სამეფოში. 1955 წელს დაამთავრა ზაგრების უნივერსიტეტის ფილოსოფიის ფაკულტეტი. 1972 წელს იჯდა ციხეში ანტისამთავრობო გამოსვლებში მონაწილეობის ბრალდებით. 1990-1992 წლებში განათლების, კულტურის, ტექნოლოგიებისა და სპორტის მინისტრია. 1992 წელს აირჩიეს პარლამენტში. 1995-2000 წლებში პარლამენტის თავმჯდომარეა. 1999 წლის 26 ნოემბერს მძიმედავადმყოფმა ტუჯმანმა გადააბარა პრეზიდენტის ფუნქციები. მისი გარდაცვალების შემდეგ კი, 10 დეკემბრიდან პრეზიდენტის მოვალეობის შემსრულებელია. 2000 წლის 2 თებერვალს, როგორც პარლამენტის თავმჯდომარის ასევე პრეზიდენტის მოვალეობები გადააბარა ზლატკო ტომჩიჩს. 2004 წლიდან არ მონაწილეობდა პოლიტიკურ ცხოვრებაში. 2007 წელს გარდაიცვალა. ოფიციალური საიტი
მუტნოფრეტი

მუტნოფრეტი — ძველი ეგვიპტის დედოფალი, XVIII დინასტიის ფარაონ თუტმოს I-ის მეორე მთავარი ცოლი და თუტმოს II-ის დედა. მისი სახელი დაკავშირებულია ქალღმერთ მუტისთან და ნიშნავს „მუტი მშვენიერია“. მას ჰქონდა ტიტული: „მეფის შვილი, მეფის და, მეფის ცოლი და მეფის დედა“. ამ ტიტულის მიხედვით ირკვევა, რომ იგი თავისი შვილის მმართველობის დროსაც ცოცხალი იყო. Aidan Dodson & Dyan Hilton: The Complete Royal Families of Ancient Egypt. Thames & Hudson, 2004, ISBN 0-500-05128-3 Joyce Tyldesley, Hatchepsut: The Female Pharaoh, Penguin Books, 1998, ISBN 0-14-024464-6
ვილალბა

ვილალბა (იტალ. Villalba) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 1915 ადამიანი. ფართობი 41 კმ². სატელეფონო კოდი — 0934, საფოსტო ინდექსი — 93010. დასახლებული პუნქტის ოფიციალური საიტი (იტალიური)
დელია (სიცილია)

დელია (იტალ. Delia) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 4472 ადამიანი. ფართობი 12 კმ². სატელეფონო კოდი — 0922, საფოსტო ინდექსი — 93010. დასახლებული პუნქტის ოფიციალური საიტი (იტალიური) სტატისტიკის ეროვნული სამსახური (იტალიური) სტატისტიკის ეროვნული სამსახური დაარქივებული 2009-12-07 საიტზე Wayback Machine. (ინგლისური)
კალტანისეტა

კალტანისეტა (იტალ. Caltanissetta) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 60157 ადამიანი. ფართობი 416 კმ². სატელეფონო კოდი — 0934, საფოსტო ინდექსი — 93100. დასახლებული პუნქტის ოფიციალური საიტი (იტალიური) სტატისტიკის ეროვნული სამსახური (იტალიური) სტატისტიკის ეროვნული სამსახური დაარქივებული 2009-12-07 საიტზე Wayback Machine. (ინგლისური)
კამპოფრანკო

კამპოფრანკო (იტალ. Campofranco) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 3631 ადამიანი. ფართობი 35 კმ². სატელეფონო კოდი — 0934, საფოსტო ინდექსი — 93010. დასახლებული პუნქტის ოფიციალური საიტი (იტალიური)
აქსისი (მრავალმნიშვნელოვანი)

საკუთარი სახელი აქსისი შეიძლება აღნიშნავდეს: აქსისი — ძუძუმწოვარი ცხოველი; აქსისი — კისრის მეორე მალა; აქსისი — სამშენებლო კომპანია საქართველოში;
მაძარინო

მაძარინო (იტალ. Mazzarino) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 12382 ადამიანი. ფართობი 293 კმ². სატელეფონო კოდი — 0934, საფოსტო ინდექსი — 93013. დასახლებული პუნქტის ოფიციალური საიტი (იტალიური)
მარიანოპოლი

მარიანოპოლი (იტალ. Marianopoli) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 2360 ადამიანი. ფართობი 12 კმ². სატელეფონო კოდი — 0934, საფოსტო ინდექსი — 93010. დასახლებული პუნქტის ოფიციალური საიტი (იტალიური)
მილენა (სიცილია)

მილენა (იტალ. Milena) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 3171 ადამიანი. ფართობი 24,5 კმ². სატელეფონო კოდი — 0934, საფოსტო ინდექსი — 93010. დასახლებული პუნქტის ოფიციალური საიტი (იტალიური)
მონტედორო

მონტედორო (იტალ. Montedoro) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 1781 ადამიანი. ფართობი 14 კმ². სატელეფონო კოდი — 0934, საფოსტო ინდექსი — 93010. ↑ All demographics and other statistics: Italian statistical institute Istat.
ხენტკაუს I

ხენტკაუს I — ფარაონ უსერკაფის მთავარი ცოლი. ფარაონ მენკაურას შვილი. მისი პირამიდა მდებარეობს მამის პირამიდის გვერდით, რომლის შესასვლელზეც აწერია: „ხენტკაუსი, ზემო და ქვემო ეგვიპტის მეფე, ზემო და ქვემო ეგვიპტის მეფის დედა, ღმერთის შვილი, ყველაზე ლამაზი.“ მისი ტიტულები იყო: „მეფის დედა“, „ორი მეფის დედა“. ხენტკაუსთან აღმოჩენილია ფარაონის ატრიბუტები: ხელოვნური წვერი და სამეფო კობრა შუბლზე. სავარაუდოდ, ეს მიუთითებს იმაზე, რომ იგი ქვეყანას ფარაონის ტიტულით მართავდა, თუმცა ზოგიერთი სპეციალისტი მხარს არ უჭერს ამ ვერსიას, მიაჩნიათ, რომ ქალი (იშვიათი გამონაკლისის გარდა) არ შეიძლება ყოფილიყო ფარაონი. Dilwyn Jones: An Index of Ancient Egyptian Titles, Epithets and Phrases of the Old Kingdom, Band 1, 427, Nr. 1578, Oxford, 2000, ISBN 1-84171-069-5 Michael Rice: Who is who in Ancient Egypt, Routledge London & New York 1999, ISBN 0-203-44328-4 Hassan, Selim. Excavations at Gîza IV. 1932–1933. Cairo: Government Press, Bulâq, 1930
აქსისი (ცხოველი)

აქსისი (ლათ. Cervus axis) — ძუძუმწოვარი ცხოველი ირმისებრთა ოჯახისა. სხეულის სიგრძე 150 სმ-მდეა, სიმაღლე 100 სმ-მდე. იწონის 40 კგ-მდე. წითური ბალანი მრავალრიცხოვანი თეთრი ფორეჯებით აქვს მოხატული. ხარის რწების სიგრძე 100 სმ-მდეა. ფური ურქოა. გვხვდება ინდოეთსა და ცეილონში. ამჟამად აქსისთა რაოდენობა საგრძნობლად შემცირებულია, ზოგან სულ ამოწყვეტილია. ცხოვრობს ჯოგებად, იკვებება ბალახით, იშვიათად მერქნიანი მცენარეების ფოთლებითა და ნაყოფით. მაკეობა 7-8 თვე გრძელდება. შობს 1-2 ნუკრს. ქართული საბჭოთა ენციკლოპედია, ტ. 2, თბ., 1977. — გვ. 40.
მანონო

მანონო (ინგლ. Manono) — სამოას ოთხიდან ერთ-ერთი დასახლებული კუნძული. აპოლიმას კუნძულთან ერთად შედის აიგა-ი-ლე-ტაის ოლქში. კუნძული მანონო მდებარეობს აპოლიმას სრუტეში. კუნძულის სიგრძე შეადგენს დაახლოებით 2,4 კმ-ს, სიგანე — 1,5 კმ-ს. კუნძულის ფართობია — 3 კმ². მანონოს მოსახლეობა 2006 წლის მონაცემებით შეადგენს 889 ადამიანს და თითქმის თანაბრად განაწილებულია ოთხ სოფელს შორის: აპაი (Apai), დასავლეთი (111 ად.) ფალეუ (Faleu), სამხრეთი (354 ად.) ლეპუია'ი (Lepuia’i), სამხრეთ-დასავლეთი (223 ად.) სალუა (Salua), ჩრდილოეთი (201 ად.) კუნძულის ადმინისტრაციული ცენტრია სოფელი ფალეუ, რომელიც მდებარეობს მანონოს სამხრეთ სანაპიროზე. აღწერა, მსოფლიო მემკვიდრეობის კლასიფიკაცია (ინგლისური)
აპოლიმა

აპოლიმა (ინგლ. Apolima) — ყველაზე პატარა (როგორც ფართობით, ისევე მოსახლეობით) სამოას დასახლებულ კუნძულებს შორის. კუნძული მდებარეობს აპოლიმას სრუტეში და ადმინისტრაციულად შედის აიგა-ი-ლე-ტაის ოლქში. კუნძულის სიგრძე შეადგენს დაახლოებით 1,6 კმ-ს, სიგანე — 0,9 კმ-ს. კუნძულის ფართობია — 1 კმ². კუნძულიდან შორიახლოს მდებარეობს უფრო დიდი კუნძული მანონო. აპოლიმას მოსახლეობის რაოდენობა 2006 წლის მონაცემებით შეადგენს 75 ადამიანს და თავმოყრილია სოფელ აპოლიმა ტაიში, რომელიც მდებარეობს კუნძულის ჩრდილოეთ სანაპიროზე. აღწერა, მსოფლიო მემკვიდრეობის კლასიფიკაცია (ინგლისური)
აქსისი (მალა)

აქსისი (ლათ. axis „ღერძი“), ეპისტროფეუსი — ადამიანისა და უმაღლეს ხერხემლიანთა კისრის მეორე მალა. აქსისს, სხვა მალებისაგან განსხვავებით, მალის სხეულის ზევითა ზედაპირზე (ცხოველებში: წინა ზედაპირზე) აქვს კარგად განვითარებული ძვლოვანი მორჩი — ე. წ. კბილი, რომლის გარშემოც ვერტიკალურად ტრიალებს ატლანტი თავთან ერთად. აბაშიძე ვ., ქართული საბჭოთა ენციკლოპედია, ტ. 2, თბ., 1977. — გვ. 40.
სამოის არქიპელაგი

სამოის არქიპელაგი (ინგლ. Samoan Islands) — არქიპელაგი პოლინეზიაში (წყნარი ოკეანის სამხრეთი ნაწილი). ფართობი — 3030 კმ². მოსახლეობის რაოდენობა — დაახლოებით 250 ათასი (2010 წელი). კუნძულები არქიპელაგის შემადგენლობაში: სავაი უპოლუ ტუტუილა ოფუ-ოლოსეგა ტაუ აუნუუ არქიპელაგზე მდებარეობენ: სამოას დამოუკიდებელი სახელმწიფო, ძველად დასავლეთ სამოა (დედაქალაქი— აპია); დამოკიდებული ტერიტორია ამერიკის სამოა, ან აღმოსავლეთი სამოა (ადმინისტრაციული ცენტრი — პაგო-პაგო). არქიპელაგზე კლიმატი — ტროპიკული ნოტიოა ზამთარში 24 °С-დან ზაფხულში 32 °C-მდე. არქიპელაგზე ბევრი ენდემური მცენარე და ცხოველია. სამოის არქიპელაგზე, ისევე როგორც ფიჯის და ტონგას კუნძულებზე, როგორც მეცნიერები ვარაუდობენ დასახლება დაიწყო ჩვენი წელთაღრიცხვის V საუკუნეში ლაპიტას კულტურის წარმომადგენელთა მიგრაციის დროს ბისმარკის არქიპელაგიდან, რომელიც მდებარეობს დასავლეთ მელანეზიაში. სამოის არქიპელაგი იყო პოლინეზიური კულტურის ჩამოყალიბების ერთ-ერთი ცენტრი. სამოადან ხდებოდა წყნარი ოკეანის ცენტრალური ნაწილის კუნძულების და ატოლების ათვისება. არქიპელაგის პირველი ევროპელი აღმომჩენი გახდა ნიდერლანდელი მოგზაური იაკობ როგევენი, რომელიც არქიპელაგზე გადავიდა 1722 წელს. შემდგომში, 1768 წელს, არქიპელაგი მოინახულა ფრანგმა ზღვაოსანმა ლუი ანტუან დე ბუგენვილმა და მას უწოდა მეზღვაურების კუნძულები. XIX საუკუნის ბოლოს არქიპელაგის კონტროლისათვის ერთმანეთს მეტოქეობას უწევდნენ გერმანიის იმპერია, ბრიტანეთის იმპერია და აშშ. 1899 წლის ბერლინის შეთანხმების საფუძველზე არქიპელაგზე დამყარდა პროტექტორატი. სამოის კუნძულები გაიყო ორ ნაწილად (გაყოფის ხაზი გავიდა 171° დ. გ.-ზე): აღმოსავლეთი ჯგუფი, დღეისათვის ცნობილი სახელით «ამერიკის სამოა», გახდა აშშ-ის ტერიტორია; დასავლეთის კუნძულებმა მიიღეს სახელი «გერმანიის სამოა», ხოლო ბრიტანეთის იმპერიამ უარი თქვა პრეტენზიებზე ფიჯის და ზოგიერთი სხვა მელანეზიის ტერიტორიების დაბრუნების სანაცვლოდ. პირველი მსოფლიო ომის ბოლოდან 1962 წლამდე დასავლეთი სამოა იმყოფებოდა ახალი ზელანდიის მმართველობის ქვეშ, თავდაპირველად ერთა ლიგის მანდატით, ხოლო მოგვიანებით — გაერთიანებული ერების ორგანიზაციის. 1961 წელს გაიმართა რეფერენდუმი, რომლის დროსაც დასავლეთ სამოის მოსახლეობამ მხარი დაუჭირა დამოუკიდებლობას. 1962 წლის 1 იანვარს დასავლეთი სამოა გახდა პირველი წყნარი ოკეანის კუნძულოვანი სახელმწიფო, რომელმაც მიიღო დამოუკიდებლობა. 1997 წლის ივლისიდან ეს სახელმწიფო უბრალოდ იწოდება, როგორც «სამოა». მიუხედავად იმისა, რომ დასავლეთი და აღმოსავლეთი (ამერიკის) სამოის მოსახლეობა ეკუთვნის ერთ ერს და აქვთ ერთი ენა, მათ შორის არსებობს კულტურული სხვაობა, რომელიც დაკავშირებულია ბოლო ასწლეულის ისტორიასთან. აღმოსავლეთ სამოის მოსახლეობა იხრება აშშ-სკენ და ამერიკული ცხოვრების წესისკენ, მაშინ როდესაც დასავლეთ სამოის მოსახლეობა — ახალი ზელანდიისკენ. ↑ პოლინეზიელი ზღვაოსნები. (ინგლისური) ↑ [სამოის კოლონიზაცია. (ინგლისური). დაარქივებულია ორიგინალიდან — 2011-09-28. ციტირების თარიღი: 2014-12-07. სამოის კოლონიზაცია. (ინგლისური)]
ხენტკაუს II

ხენტკაუს II — ძველი ეგვიპტის დედოფალი, ფარაონ ნეფერირკარა-კაკაის მეუღლე და ორი ფარაონის, ნეფერეფრასა და ნიუსერას დედა. მისი ტიტულები იყო: „ზემო და ქვემო ეგვიპტის მეფე“, „ის ვინც ხედავს ჰორსა და სეთს,“ „მეფის საყვარელი ცოლი“, „ღმერთის შვილი“, „ორი ფარაონის დედა“. მისი პირამიდის მშენებლობა დაიწყეს ჯერ კიდევ მეუღლის მეფობის პერიოდში. ამას ადასტურებს მისი ტიტული „მეფის ცოლი“. მისი პირამიდის მშენებლობა შეჩერებულა, რაც ალბათ მისი მეუღლის გარდაცვალებამ გამოიწვია, მოგვიანებით განახლდა მისი შვილების მეფობის პერიოდში. პირამიდის დასრულების პერიოდში მისი ტიტული უკვე „მეფის დედა“ იყო. მეფის დედა ხენტკაუსი მოხსენიებულია აბუსირის პაპირუსში. Dilwyn Jones: An Index of Ancient Egyptian Titles, Epithets and Phrases of the Old Kingdom, Band 1, 427, Nr. 1578, Oxford, 2000, ISBN 1-84171-069-5 Grajetzki, Ancient Egyptian Queens: A Hieroglyphic Dictionary, Golden House Publications, London, 2005, ISBN 978-0-9547218-9-3 ↑ "The Abusir Papyri", University College, London
უელსის ღია ჩემპიონატი სნუკერში

უელსის ღია ჩემპიონატი (ინგლ. Welsh Open) — სნუკერის პროფესინალური რეიტინგული ტურნირი. ამ ტურნირის წინამორბედი იყო Welsh Professional Championship. როდესაც Welsh Professional-მ შეწყვიტა გამართვა, 1992 წელს მეინ-ტურის განრიგში შევიდა რეიტინგული Welsh Open. ტურნირის ჩანაცვლების მიზეზი დაკავშირებული იყო მრავალი არაბრიტანელი მოთამაშის მოსვლასთან. 2003 წლამდე ჩემპიონატს ეწოდებოდა Regal Welsh Open, 2004-დან 2009 წლამდე — უბრალოდ Welsh Open. ტურნირის შედეგები Top-Snooker-ზე დაარქივებული 2009-05-24 საიტზე Wayback Machine. (რუსული) ინფორმაცია ტურნირის შესახებ კრის ტერნერის არქივში დაარქივებული 2012-02-16 საიტზე Wayback Machine. (ინგლისური) ↑ Prize Money Breakdowns 2013/14. worldsnooker.com. World Professional Billiards and Snooker Association (1 May 2013). დაარქივებულია ორიგინალიდან — 12 ოქტომბერი 2013. ციტირების თარიღი: 30 May 2013. ↑ Magical Maximum Seals Rocket Triumph. worldsnooker.com. World Professional Billiards and Snooker Association (2 March 2014). ციტირების თარიღი: 2 March 2014. ↑ BetVictor Welsh Open (2014) - snooker.org
არსინოე

არსინოე (ძვ. ბერძნ. Ἀρσινόη) — ძველი ბერძნული ქალის სახელი, რომელიც შეიძლება აღნიშნავდეს: ძველი ეგვიპტის დედოფლები: არსინოე I — პტოლემე II-ის პირველი ცოლი არსინოე II — პტოლემე II-ის მეორე ცოლი არსინოე III — პტოლემე IV-ის ცოლი. არსინოე IV — პტოლემე XII-ის უმცროსი ქალიშვილი, ძველი ბერძნული მითოლოგია არსინოე — ლევკიპას შვილი არსინოე — ორესტის ძიძა (404) არსინოე — ასტეროიდი
ჩინეთის ღია ჩემპიონატი სნუკერში

ჩინეთის ღია ჩემპიონატი სნუკერშჲ (ინგლ. China Open) — სნუკერის პროფესიონალური რეიტინგული ტურნირი. ტარდებოდა არარეგულარულად, თუმცა 2004/2005 წლების სეზონიდან, ჩინეთში სნუკერისადმი ინტერესის სწრაფად ზრდის გამო, რაც დიდწილად გამოწვეული იყო დინ ჯუნხუის კარგი გამოსვლებით, დამკვიდრდა მეინ-ტურში. ჩინეთის ღია ჩემპიონატი top-snooker-ზე დაარქივებული 2011-10-21 საიტზე Wayback Machine. კრის ტერნერის არქივი დაარქივებული 2012-02-16 საიტზე Wayback Machine. (ინგლისური) ↑ Prize Money Breakdowns 2013/14. worldsnooker.com. World Professional Billiards and Snooker Association (1 May 2013). დაარქივებულია ორიგინალიდან — 12 ოქტომბერი 2013. ციტირების თარიღი: 30 May 2013.
მასტერსი (სნუკერი)

მასტერსი (ინგლ. The Masters) — სნუკერის პროფესიონალური არარეიტინგული ტურნირი. ითვლება ყველაზე პრესტიჟულ არარეიტინგულ ტურნირად და ზოგადად სნუკერის ერთ-ერთ ყველაზე პრესტიჟულ ტურნირად. 1974/75 წლების სეზონიდან მოყოლებული შეტანილია პროფესიონალური შეჯიბრებების სიაში. ტარდება ყოველწლიურად ლონდონში, ალექსანდრა-პალასში (1979-დან 2011 წლამდე — სპორტკომპლექს უემბლიში). პირველად ტურნირი მასტერსი გაიმართა 1975 წელს West Centre Hotel-ში, ლონდონში. მისი ორგანიზატორი იყო Benson & Hedges, რომელიც ტურნირის სპონსორად დარჩა 2004 წლამდე. 10 მონაწილიდან ფინალისტების პირველი წყვილი შეადგინეს ინგლისელმა ჯონ სპენსერმა და უელსელმა რეი რიარდონმა. დაძაბულ ორთაბრძოლაში, რომელიც დასრულდა გადამწყვეტი ფრეიმის შავ ბურთზე გადათამაშებით, სპენსერმა გაიმარჯვა. 1981 წელს ტერი გრიფიტსი 2323 მაყურებლის თვალწინ გახდა პირველი სნუკერისტი, რომელმაც მასტერსის მოგება პირველივე ცდიდან მოახერხა. ხოლო 1986 წელს კანადელმა კლიფ თორბერნმა მოხაერხა ზედიზედ მოპოვებული ტიტულების რეკორდის დამყარება — ის გახდა მასტერსის ზედიზედ ორგზის და საერთო ჯამში სამგზის ჩემპიონი. 1988 წლის მასტერსის ფინალისტს, მაიკ ჰალეტს, ძალიან არ გაუმართლა: იგი ფინალში სტივ დეივისს შეხვდა, რომელმაც მოწინააღმდეგე 9:0 გაანადგურა. თვითონ დეივისს იმ სეზონზე უკვე 6 ტიტული ჰქონდა მოგებული, ეს გამარჯვება კი ამავდროულად 23-ე „მშრალი“ მოგება გახდა. მასტერსი არის ყველაზე პრესტიჟული არარეიტინგული ტურნირი და მსოფლიო ჩემპიონატის შემდეგ ყველაზე „მდიდარი“ ტურნირი, თუმცა პირველად ჩატარებისას საპრიზო ფონდმა მხოლოდ 2000 ფუნტი სტერლინგი შეადგინა. 2012 წელს ტურნირის გამარჯვებულს გადაეცა 150 000 £, ხოლო ყველაზე მსხვილი ფულადი პრიზის მფლობელი გახდა მარკ უილიამსი: 2003 წელს მან მოიგო 210 000 ფუნტი სტერლინგი. პირველი რაუნდიდან (1/8) ფინალამდე — მატჩები 6 გამარჯვებამდე ფინალი — მატჩი 10 გამარჯვებამდე • მოთამაშეების მიხედვით მასტერსის კვალიფიკაცია მასტერსი Top-snooker-ზე დაარქივებული 2011-10-21 საიტზე Wayback Machine. (რუსული) ინფორმაცია ტურნირის შესახებ კრის ტერნერის არქივში დაარქივებული 2012-01-07 საიტზე Wayback Machine. (ინგლისური) ↑ Prize Money Breakdowns 2013/14. worldsnooker.com. World Professional Billiards and Snooker Association (1 May 2013). დაარქივებულია ორიგინალიდან — 12 ოქტომბერი 2013. ციტირების თარიღი: 30 May 2013.
ნიტოკრისი

ნიტოკრისი (ბერძ. Νίτωκρις) — ძველი ეგვიპტის დედოფალი და ფარაონი (დაახლ. ძვ. წ. 2152-2150 წწ.). VI დინასტიის და ეგვიპტის ძველი სამეფოს უკანასკნელი ფარაონი. ზოგიერთი სპეციალისტი თვლის, რომ ნიტორისი არის ძველი ეგვიპტის და მთლიანად მსოფლიოს პირველი ქალი მმართველი (თუ მხედველობაში არ მივიღებთ I დინასტიის მმართველს მერნეიტს). იგი იყო ეგვიპტის იმ ქალბატონებს შორი პირველი (ნიტოკრისი, ნეფრუსებეკი, ჰატშეფსუტი, ტაუსერტი და კლეოპატრა) ვინც მიიღო ფარაონის ტიტული და მართავდა დამოუკიდებლად. სახელწოდება ნიტოკრისი გვხვდება ჰეროდოტეს ისტორიაში და მანეთონის თხზულებებში. ჰეროდოტეს მიხედვით მან ხელისუფლება მიიღო მას შემდეგ, რაც შეთქმულებმა მოკლეს მისი ფარაონი-ძმა. მანეთონი, თავის მხრივ, ნიტოკრისს მიაწერს გიზის მესამე პირამიდის მშენებლობას, რომელიც რეალურად ფარაონ მენკაურას მმართველობისას ააშენეს. თანამედროვე მკვლევრები თვლიან, რომ რეალური ნიტოკრისი იყო ძველი სამფოს ერთ-ერთი ტახტის მემკვიდრე არეულობის პერიოდში, რომელიც მოჰყვა პეპი II-ის 94 წლიან მმართველობას. ნიტოკრისი მოხსენიებული არაა არცერთ ეგვიპტურ წყაროში, ამიტომ ზოგიერთ ეგვიპტოლოგს მის რეალურობაში ეჭვი შეაქვს და გამოგონილ პერსონაჟად მიიჩნევს. დიდი ხნის განმავლობაშI მიიჩნევდნენ, რომ ამ დედოფლის სახელი მოიხსენიებოდა ტურინის პაპირუსში, თუმცა უახლესმა მიკროსკოპიულმა ანალიზმა აჩვენა, რომ ფარაონი ამ სახელით მეექვსე დინასტიის მმართველებს შორის არ მოიხსენიება. Newberry, Percy Edward. 1943. "Queen Nitocris of the Sixth Dynasty." Journal of Egyptian Archæology 29:51-54. Zivie-Coche, Christiane M. 1972. "Nitocris, Rhodopis et la troisième pyramide de Giza." Bulletin de l’Institut français d’archéologie orientale 72:115-138. PDF დაარქივებული 2007-09-27 საიტზე Wayback Machine. "Herodotus on Nitocris" დაარქივებული 2012-03-03 საიტზე Wayback Machine. ↑ J. Tyldesley, Chronicle of the Queens of Egypt, 2006, Thames & Hudson
ტუამასაგა

ტუამასაგა (სამ. Tuamasaga) — სამოას ადმინისტრაციული ოლქი მოსახლეობით 89 582 ადამიანი (2011 წელი). მდებარეობს კუნძულ უპოლუს ცენტრალურ ნაწილში. ოლქის ფართობია — 479 კმ². ოლქის უზენაესი ბელადი ატარებს ტიტულს — მალიეტოა. მალიეტოას ტიტულის მფლობელის არჩევაში მთავარ როლს თამაშობს სოფელ მალიეს ცხრა უხუცესი. მალიეტოას კლანის ნაწილი (აიგა სამალიეტოა) ასევე ცხოვრობს ოლქებში აიგა-ი-ლე-ტაი და ფაასალელეაგა, ამიტომ მალიეს უხუცესებმა მალიეტოას არჩევისას უნდა გაითვალისწინონ უხუცესების აზრი კუნძულ მანონოდან (აიგა-ი-ლე-ტაის ცენტრი) და საფოტულაფაიდან (ფაასალელეაგას ცენტრი). უზენაესი ბელადი მალიეტოა შედის სახელმწიფოს ოთხი უმაღლესი ბელადების რიცხვში (ტამა-ა-აიგა) და მეორეა უფროსობით ტუი ატუას შემდეგ (ატუას ოლქი). ტრადიციის მიხედვით, ფალეტუამასაგა (ტუამასაგას პარლამენტი) ომის დროს სხდომებს ატარებს აფეგაში, ხოლო მშვიდობიან პერიოდში — მალიეში. აფეგა ოლქის ადმინისტრაციული ცენტრია და ფალეტუამასაგას სხდომების ჩატარების ძირითადი ადგილია. მალიე — მალიეტოას კლანის ადმინისტრაციული ცენტრია. ოლქის ჩრდილოეთ სანაპიროზე მდებარეობს ქვეყნის ერთადერთი ქალაქი — სამოას დედაქალაქი აპია. ეროვნული პარლამენტი სხდომებს ასევე ატარებს ტუამასაგას ოლქში — სოფელ მულინუუში, რომელიც მდებარეობს აპიადან დასავლეთით. ქვეყნის მთავარი პორტი მდებარეობს მატაუტუში — აპიადან ჩრდილოეთით. ↑ მოსახლეობის აღწერა (2011 წელი) City Population
თაისი

თაისი — ცნობილი ათენელი კურტიზანი ქალი, სარგებლობდა ალექსანდრე მაკედონელის პატივისცემით, ეგვიპტის მეფის პტოლემე I სოტერის მეორე ცოლი, რომლისგანაც მას ჰყავდა ვაჟი ლეონტისკი და გოგო ირანა. ანტიკური წყაროებიდან გამომდინარე (პლუტარქე, დიოდორე სიცილიელი, რუფუს კვინტუს კურციუსი) ტაისმა მოახდინა ქსერქსეს სასახლის გადაწვა ალექსანდრეს დაპყრობების პერიოდში (ძვ. წ. 330 წ.). პლუტარქეს აზრით თაისის მიზანი იყო შურისძიება ქსერქსე I-ის გამო, რომელმაც დაამარცხა ათენელები ძვ. წ. 480 წელს. რუფუს კვინტუს კურციუსი ამტკიცებდა, რომ თაისმა და ალექსანდრემ გადაწვეს სასახლე. A transcript of Cleitarchus's account of the burning of Persepolis A commentary on the burning of the palace at Persepolis including excerpts from Diodorus and Plutarch
სნუკერისტების ოფიციალური რეიტინგი 2010-2011 წლების სეზონზე

სნუკერისტების ოფიციალური რეიტინგი 2010-2011 წლების სეზონზე წარმოადგენს სნუკერისტების მიერ სეზონის განმავლობაში დაგროვებული რეიტინგული ქულების ჯამს. რეიტინგი კრის ტერნერის არქივში დაარქივებული 2011-04-14 საიტზე Wayback Machine. (ინგლისური) ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 წინა სეზონის შედეგების მიხედვით მეინ-ტურში მოხვედრილ მოთამაშეებს დამატებითი ქულები ერიცხებათ ↑ 2.0 2.1 2.2 2.3 2.4 2.5 2.6 2.7 მოთამაშეები, რომლებიც რჩებიან მეინ-ტურში 2009/10 წლების სეზონის გამოსვლების შედეგების მიხედვით